ตลาดหุ้นเกาหลีระงับซื้อขายหุ้นสมอลล์แคป หลังดัชนี Kosdaq ร่วงกว่า 8%
คณะกรรมการตลาดหลักทรัพย์เกาหลีใต้ได้สั่งระงับการซื้อขายหุ้นที่มีทุนจดทะเบียนน้อย หรือหุ้นสมอลล์ แคป เป็นเวลา 20 นาทีในวันนี้ หลังจากดัชนี Kosdaq ร่วงลงกว่า 8% ในการซื้อขายวันนี้ โดยเมื่อเวลาประมาณ 11.50 น. ตามเวลาท้องถิ่นดัชนี Kosdaq ร่วงลงกว่า 52.94 จุด หรือ 8.17% แตะที่ 594.75 จุด
12 ก.พ. 2559

คณะกรรมการตลาดหลักทรัพย์เกาหลีใต้ได้สั่งระงับการซื้อขายหุ้นที่มีทุนจดทะเบียนน้อย หรือหุ้นสมอลล์ แคป เป็นเวลา 20 นาทีในวันนี้ หลังจากดัชนี Kosdaq ร่วงลงกว่า 8% ในการซื้อขายวันนี้
โดยตลาดหุ้นเกาหลีใต้ได้ใช้มาตรการเซอร์กิตเบรคเกอร์ เมื่อเวลาประมาณ 11.50 น. ตามเวลาท้องถิ่น ดัชนี Kosdaq ร่วงลงกว่า 52.94 จุด หรือ 8.17% แตะที่ 594.75 จุดในช่วงเวลาดังกล่าว
ทั้งนี้ การใช้เซอร์กิตเบรคเกอร์ครั้งนี้ นับเป็นครั้งที่ 7 ที่เกิดขึ้นกับดัชนี Kosdaq นับตั้งแต่เริ่มใช้มาตรการนี้ในเดือนต.ค. 2544 สำหรับการใช้เซอร์กิตเบรคเกอร์ครั้งล่าสุดของดัชนี Kosdaq เกิดขึ้นเมื่อกว่า 4 ปีที่แล้ว สำนักข่าวซินหัวรายงาน